बर्लिन (एजेन्सी) - बायर्न म्युनिक झ्वलाक्क च्याक्वःगु खुसी जर्मन बुंडेसलिगा उपाधि त्याकेत छगू कासा जक ल्युने थ्यंगु दु । थुकिया नितिं वं शनिवाः बहनिया कासाय् बोरुसिया मुन्छेनग्लाडबाखयात २-१ बुकल । थुकिइ कासाया अन्त्यपाखे लियोन गोरट्ज्कां निर्णायक गोल याःगु खः । थ्व जितलिया बायर्नं लिग धलःया शीर्ष स्थानय् हाकनं न्ह्यगु ल्याःया अग्रता काःगु दु । थ्वंया न्ह्यः निगूगु थासय् च्वंगु बोरुसिया डर्टमुन्डं फोर्टुना डुसलफोर्डयात १-० बुकूगु खः ।
